কিনশাচা

কিনশাচা হ'ল কংগো গণতান্ত্ৰিক গণৰাজ্যৰ ৰাজধানী আৰু সৰ্ববৃহৎ চহৰ। পূৰ্বতে ইয়াক লিওপোল্ডভিল নামেৰে জনা গৈছিল। এসময়ত কংগো নদীৰ পাৰত মাছ ধৰা আৰু ব্যৱসায়িক গাঁৱৰ বসতিস্থল কিনশাচা এতিয়া বিশ্বৰ অন্যতম দ্ৰুতগতিত বৃদ্ধি পোৱা মেগাচিটি।

কিনশাচা মহানগৰখন গণতান্ত্ৰিক কঙ্গো প্ৰজাতন্ত্ৰৰ ২৬খন প্ৰদেশৰ ভিতৰত এখন। যিহেতু নগৰ-প্ৰদেশৰ প্ৰশাসনিক সীমাৰেখাই এক বিশাল এলেকা সামৰি লৈছে, সেয়েহে নগৰ-প্ৰদেশৰ ৯০ শতাংশতকৈও অধিক ভূমি গ্ৰাম্য প্ৰকৃতিৰ, চহৰীয়া অঞ্চলসমূহে পশ্চিম দিশত সৰু কিন্তু বিস্তাৰিত অংশ দখল কৰিছে।

আফ্ৰিকাৰ কাইৰো আৰু লোগেছৰ পিছত কিনশাচা তৃতীয় বৃহত্তম মহানগৰ। ইয়াৰ উপৰিও ই বিশ্বৰ আটাইতকৈ ডাঙৰ নামমাত্ৰ ফ্ৰাংকোফোন নগৰীয়া অঞ্চল, য'ত ফৰাচী ভাষা হৈছে চহৰখনৰ চৰকাৰ, শিক্ষা, সংবাদ মাধ্যম, জনসেৱা, আৰু উচ্চ পৰ্যায়ৰ বাণিজ্যৰ ভাষা। আনহাতে, লিংগালা ভাষাক বাটে‍-ঘাটে‍ লিংগুয়া ফ্ৰাংকা হিচাপে ব্যৱহাৰ কৰা হয়। ২০১২ চনৰ অক্টোবৰ মাহত কিনশাচাত ১৪ সংখ্যক ফ্ৰাংকোফোনি শীৰ্ষ সন্মিলন অনুষ্ঠিত হৈছিল।

কিনশাচাৰ বাসিন্দাসকলক কিনোইছ (ফৰাচী আৰু কেতিয়াবা ইংৰাজীত) বা কিনাশাচান (ইংৰাজীত) বুলি জনা যায়। অঞ্চলটোৰ খিলঞ্জীয়া লোকসকলৰ ভিতৰত হুম্বু আৰু টেকে আদি অন্যতম। চহৰখন পাৰ্শ্বৱৰ্তী ৰিপাব্লিক অৱ কংগোৰ ৰাজধানী ব্ৰাজাভিলৰ মুখামুখি। এই বিন্দুত নদীৰ ব্যৱধান ৭ কিলোমিটাৰ বহল যদিও ভেটিকান চহৰ আৰু ৰোমৰ পিছত এই দুখন চহৰ বিশ্বৰ দ্বিতীয় নিকটতম ৰাজধানী চহৰৰ যোৰা।

ইতিহাস

১৮৮১ চনত হেনৰী মৰ্টন ষ্টেনলীয়ে ব্যৱসায়িক কেন্দ্ৰ হিচাপে এই চহৰখন প্ৰতিষ্ঠা কৰে। বেলজিয়ামৰ ৰজা দ্বিতীয় লিওপল্ডৰ সন্মানত ইয়াৰ নামকৰণ কৰা হৈছিল লিওপোল্ডভিল। তেওঁ কংগো ফ্ৰী ষ্টেট নিয়ন্ত্ৰণ কৰিছিল। এই বিশাল ভূখণ্ডই এখন গণতান্ত্ৰিক কঙ্গো প্ৰজাতন্ত্ৰ। এই অঞ্চলটো উপনিবৱশ নহয় বৰঞ্চ ৰজাৰ ব্যক্তিগত সম্পত্তি আছিল। এই ঠাইখন লিভিংষ্টন জলপ্ৰপাতৰ ওপৰৰ কংগো নদীৰ প্ৰথমটো নাও চলাব পৰা বন্দৰ হিচাপে বিকশিত হয়। লিওপোল্ডভিলৰ তলৰ ৩০০ কিলোমিটাৰ (১৯০ মাইল) উজানত এটি ধাৰা আছে। প্ৰথম অৱস্থাত সাগৰৰ মাজেৰে অহা বা যোৱা সকলো সামগ্ৰী লিওপোল্ডভিল আৰু মাটাডিৰ মাজত বহনকাৰীয়ে কঢ়িয়াই নিব লাগিছিল, ৰেপিডৰ তলৰ বন্দৰ আৰু উপকূলৰ পৰা ১৫০ কিলোমিটাৰ (৯৩ মাইল) দূৰত্বৰ পৰা আনিব লগা হৈছিল। ১৮৯৮ চনত মাটাডি-কিনশাচা পৰ্টেজ ৰেলৱেৰ নিৰ্মাণ সম্পূৰ্ণ হোৱাৰ লগে লগে ৰেপিডৰ চাৰিওফালে বিকল্প পথৰ ব্যৱস্থা হয় আৰু লিওপোল্ডভিলৰ দ্ৰুত বিকাশ আৰম্ভ হয়। ১৯১৪ চনত পাইপলাইন স্থাপন কৰা হয়। ই মাটাডিৰ পৰা লিওপ’ল্ডভিলৰ ওপৰৰ ফালে থকা ভাপ জাহাজলৈ খাৰুৱা তেল পৰিবহণ কৰে। ১৯২৩ চনৰ ভিতৰত কংগোৰ মোহনাত থকা বোমা চহৰখনৰ ঠাইত এই চহৰখনক বেলজিয়ান কংগোৰ ৰাজধানীলৈ উন্নীত কৰা হয়। ১৯৬৪ চনত মাইজে ছ’ম্বেই কংগো ৰিপাব্লিক, বুৰুণ্ডি আৰু মালিৰ সকলো নাগৰিকৰ লগতে ৰুৱাণ্ডাৰ পৰা অহা সকলো ৰাজনৈতিক শৰণাৰ্থীক বহিষ্কাৰ কৰাৰ নিৰ্দেশ দিয়ে। ১৯৬৫ চনত আমেৰিকা আৰু বেলজিয়ামৰ সহায়ত কংগোত জোচেফ-ডিজিয়েৰ মবুটুৱে ক্ষমতা দখল কৰে। তেওঁ "প্ৰামাণ্যতা"ৰ নীতি প্ৰৱৰ্তন কৰে। ইয়াৰ জৰিয়তে তেওঁলোকে দেশৰ মানুহ আৰু ঠাইৰ নাম পুনৰ সজীৱ কৰি তুলিবলৈ চেষ্টা কৰিছিল। ১৯৬৬ চনত কিনশাচা নামৰ এখন গাঁৱৰ নামেৰে লিওপ’ল্ডভিলৰ নাম কিনশাচা ৰখা হয়। এসময়ত ই এই স্থানৰ ওচৰতে আছিল, যিটো বৰ্তমান কিনশাচা কমিউন নামেৰে জনা যায়। মবুটুৰ অধীনত চহৰখন দ্ৰুতগতিত বৃদ্ধি পালে। দেশৰ বিভিন্ন প্ৰান্তৰ পৰা বহু লোক নিজৰ সৌভাগ্যৰ সন্ধানত ইয়ালৈ আহিছিল। বা আন ঠাইৰ জাতিগত বিবাদৰ পৰা হাত সাৰিবলৈ আহিছিল। এইদৰে তেওঁলোকে কিনশাচাৰ জনসংখ্যাৰ মাজত ইতিমধ্যে উপস্থিত থকা বহুতো জাতি আৰু ভাষাৰ লগত নতুন ভাষা আৰু জাতি-জনগোষ্ঠী সংযোজন কৰিলে।

১৯৯১ চনত চহৰখনে বিদ্ৰোহী সৈনিকক প্ৰতিহত কৰিবলগীয়া হৈছিল। চৰকাৰে দৰমহা দিব নোৱাৰাৰ বিৰুদ্ধে তেওঁলোকে‍ প্ৰতিবাদ কৰিছিল। ইয়াৰ পাছত বিদ্ৰোহীৰ বিদ্ৰোহ আৰম্ভ হয়, যাৰ ফলত ১৯৯৭ চনৰ ভিতৰত মবুটুৰ শাসন ব্যৱস্থাৰ পতন ঘটে।

ভূগোল

প্ৰশাসনিক বিভাগ

জলবায়ু

জনসংখ্যা

১৯৮৪ চনত কৰা আনুষ্ঠানিক লোকপিয়লত ২৬ লাখ বাসিন্দা গণনা কৰা হৈছিল। তেতিয়াৰ পৰাই সকলো অনুমান সঁচাকৈয়ে বহিৰ্প্ৰকাশ। ২০০৫ চনৰ বাবে অনুমান ৫৩ লাখৰ পৰা ৭৩ লাখৰ ভিতৰত পৰে।

ইউ এন হেবিটেটৰ তথ্য অনুসৰি বছৰি ৩ লাখ ৯০ হাজাৰ লোক কিনাশাচালৈ প্ৰব্ৰজন কৰে। যুদ্ধৰ পৰা পলায়ন কৰি অৰ্থনৈতিক সুযোগ বিচাৰি ইয়ালৈ আহে।

এক অনুমান অনুসৰি (২০১৬) মহানগৰ কিনশাচাৰ জনসংখ্যা যথেষ্ট বৃদ্ধি পাব। ইয়াৰ জনসংখ্যা ২০৫০ চনৰ ভিতৰত ৩.৫ কোটি, ২০৭৫ চনৰ ভিতৰত ৫.৮ কোটি আৰু ২১০০ চনৰ ভিতৰত ৮.৩ কোটি হ’ব। তেনে হ'লে‍ ই বিশ্বৰ অন্যতম বৃহৎ মহানগৰ হিচাপে পৰিগণিত হ’ব।

ভাষা

কংগো গণতান্ত্ৰিক প্ৰজাতন্ত্ৰৰ চৰকাৰী ভাষা ফৰাচী। অৰ্থাৎ কংগো গণতান্ত্ৰিক গণৰাজ্যৰ ৰাজধানী কিনশাচাৰ ভাষাও ফৰাচী। কিনশাচা আনুষ্ঠানিকভাৱে বিশ্বৰ আটাইতকৈ ডাঙৰ ফ্ৰাংকোফোন চহৰ যদিও বেছিভাগ মানুহেই হয় ফৰাচী ভাষা নাজানে অথবা ক’বলৈ চেষ্টা কৰে। লিংগালা ভাষাক কথিত ভাষা হিচাপে বহুলভাৱে ব্যৱহাৰ কৰা হয়। ৰাস্তাৰ চিন, পোষ্টাৰ, বাতৰি কাকত, চৰকাৰী নথি-পত্ৰ, স্কুলৰ ভাষা ফৰাচী; নাটক, টেলিভিছন আৰু বাতৰি কাকতত ই আধিপত্য বিস্তাৰ কৰিছে আৰু বিভিন্ন সামাজিক শ্ৰেণীৰ লোকৰ মাজত উলম্ব সম্পৰ্ক ক্ষেত্ৰত ই ব্যৱহাৰ হয়। কিন্তু একে শ্ৰেণীৰ মানুহে নিজৰ মাজতে কংগো ভাষা (কিকোংগো, লিংগালা, শ্বিলুবা বা শ্বাহিলি)ত কথা পাতে।

চৰকাৰ আৰু ৰাজনীতি

অৰ্থনীতি

ডান|

মহানগৰীৰ মাজমজিয়াত অৱস্থিত ট্ৰাষ্ট মাৰ্চেণ্ট বেংকৰ দৰে আন বহু উদ্যোগ আছে। খাদ্য প্ৰক্ৰিয়াকৰণ এটা প্ৰধান উদ্যোগ, আৰু নিৰ্মাণ আৰু অন্যান্য সেৱা উদ্যোগেও অৰ্থনীতিত গুৰুত্বপূৰ্ণ ভূমিকা পালন কৰে। চীনা উদ্যোগীসকলে কিনশাচাৰ স্থানীয় বজাৰত ক্ৰমৱৰ্ধমান অংশীদাৰিত্ব লাভ কৰিছে, এই প্ৰক্ৰিয়াত পূৰ্বতে সফল কংগো, পশ্চিম আফ্ৰিকা, ভাৰতীয় আৰু লেবাননৰ ব্যৱসায়ীসকলক স্থানচ্যুত কৰিছে।

২০০৫ চনত পৰিয়ালৰ গড় খৰচ ২১৫০ মাৰ্কিন ডলাৰৰ সমতুল্য আছিল, যিটো প্ৰতিদিনে ১ মাৰ্কিন ডলাৰৰ সমতুল্য আছিল। পৰিয়ালৰ গড় খৰচ আছিল ১৫৫৫ ডলাৰ, অৰ্থাৎ প্ৰতিজন ব্যক্তিৰ বাবে প্ৰতিদিনে ৬৬ চেণ্ট। দুখীয়াৰ মাজত এই ব্যয়ৰ আধাতকৈ অধিক খাদ্য, বিশেষকৈ ৰুটি আৰু শস্যজাতীয় খাদ্যৰ বাবে হয়।

শিক্ষা

ডান|
কিনশাচাত কেইবাখনো উচ্চ পৰ্যায়ৰ শিক্ষানুষ্ঠান আছে, য’ত চিভিল ইঞ্জিনিয়াৰিঙৰ পৰা আৰম্ভ কৰি নাৰ্চিং আৰু সাংবাদিকতালৈকে বিভিন্ন ধৰণৰ শিক্ষানুষ্ঠান আছে। চহৰখনত তিনিখন বিশ্ববিদ্যালয় আৰু এখন কলা বিদ্যালয় আছে:
একাডেমি ডি ডিজাইন (এডি)
ইনষ্টিটিউট চুপাৰিউৰ ডি'আৰ্কিটেকচাৰ আৰু নগৰবাদ
ইউনিভাৰ্চ‍িটি পেনাফ্ৰিকাইন ডু কঙ্গো (ইউপিসি)
কিনশাচা বিশ্ববিদ্যালয়
ইউনিভাৰ্চ‍িটি লিবাৰ ডি কিনশাচা
কঙ্গোৰ কেথলিক বিশ্ববিদ্যালয়
কঙ্গো প্ৰটেষ্টাণ্ট বিশ্ববিদ্যালয়
ইউনিভাৰ্চ‍িটি ক্ৰেটিয়েন ডি কিনশাসা
ন্যাশনাল পেডাগজি ইউনিভাৰ্চ‍িটি
নেশ্বনেল ইনষ্টিটিউট অফ আৰ্টচ
বিজ্ঞাপন আৰু মিডিয়া উচ্চতৰ ইনষ্টিটিউট
চেণ্টাৰ ফৰ হেলথ ট্ৰেনিং (সিইএফএ)

প্ৰাথমিক আৰু মাধ্যমিক বিদ্যালয়:

লাইচি প্ৰিন্স ডি লিজ (প্ৰাথমিক আৰু মাধ্যমিক শিক্ষা, বেলজিয়াম পাঠ্যক্ৰমেৰ ফ্ৰেঞ্চ কমিউনিটি)
প্ৰিন্স ভেন লুইকস্কুল কিনশাচা (প্ৰাথমিক শিক্ষা, ফ্ল্যাণ্ডাৰ্চ পাঠ্যক্ৰম)
ৰেনে ডে‍কাৰ্ত ফৰাচী উচ্চ বিদ্যালয় (প্ৰাথমিক আৰু মাধ্যমিক শিক্ষা, ফৰাচী পাঠ্যক্ৰম)
আমেৰিকান স্কুল অফ কিনশাচা
আলহাদেফ স্কুল।

২০০৫ চনত ছয় বছৰৰ ওপৰৰ ৯৩% শিশোৱে স্কুললৈ গৈছিল আৰু ১৫ বছৰৰ ওপৰৰ ৭০% লোক ফৰাচী ভাষাত সাক্ষৰ আছিল।

স্বাস্থ্য আৰু চিকিৎসা

কিনশাচাত বিশখন চিকিৎসালয়ৰ লগতে বিভিন্ন চিকিৎসা কেন্দ্ৰ আৰু পলিক্লিনিক আছে।

১৯৯১ চনৰ পৰা মনকল হাস্পতালে স্বাস্থ্য বিভাগৰ সহযোগত কিনশাচাৰ জিলা চিকিৎসালয় হিচাপে অলাভজনক স্বাস্থ্য প্ৰতিষ্ঠান হিচাপে কাম কৰি আহিছে। ২০১২ চনত শিশু চিকিৎসক আৰু ৰক্ত বিশেষজ্ঞ অধ্যাপক লিঅ’ন শ্বিলোলোৰ দ্বাৰা পৰিচালিত মনকল হাস্পতালৰ পৰীক্ষাগাৰ, ডায়েগনষ্টিক ৰেডিঅ’লজি, ইনটেনচিভ কেয়াৰ, নৱজাতক ইউনিট, ফেমিলি মেডিচিন, জৰুৰীকালীন ইউনিট আৰু বৃহত্তৰ অস্ত্ৰোপচাৰ এলেকাৰে উন্নত ক্লিনিকেল সেৱাৰ ১৫০খন বিছনাযুক্ত এটা ভৱন মুকলি কৰা হৈছে।

সংস্কৃতি

কিনশাচাত ৰাষ্ট্ৰীয় সংগ্ৰহালয় আৰু কিনছাছা ফাইন আৰ্টছ একাডেমী আছে।

কিনশাচা কংগোৰ বেছিভাগ বুদ্ধিজীৱীৰ বাসস্থান, য'ত ম্বুটু যুগত গঢ় লৈ উঠা ৰাজনৈতিক শ্ৰেণীও আছে।

কিনছাছাৰ সংগীত জগতখন ১৯৬০ চনৰ পৰাই চহৰখনৰ অভিজাত শ্ৰেণীৰ পৃষ্ঠপোষকতাত পৰিচালিত হৈ‍ আহিছে।

কিনছাছাৰ এটা পপ সংস্কৃতিৰ আদৰ্শ ধৰণ হ'ল মাইকলিষ্ট, ইউৰোপ ভ্ৰমণ কৰা এজন ধনৱান ফেশ্বনেবল মানুহ। এড্ৰিয়েন মম্বেলে ওৰফে ষ্টাৰভছ নিয়াৰকছ আৰু সংগীতজ্ঞ পাপা ৱেম্বা আছিল মিচেলেষ্ট শৈলীৰ প্ৰাৰম্ভিক উদাহৰণ। লা চেপে, এটা সংযুক্ত সাংস্কৃতিক ধাৰা যাক ডেণ্ডিজম বুলিও বৰ্ণনা কৰা হয়, ইয়াত আড়ম্বৰপূৰ্ণ কাপোৰ পিন্ধাটো জড়িত হৈ আছে।

বহু কিনোনেই চহৰখনৰ প্ৰতি নেতিবাচক দৃষ্টিভংগী পোষণ কৰে, গ্ৰাম্য জীৱনশৈলীৰ প্ৰতি নষ্টালজিয়া আৰু কিনশাচাতকৈ কংগো জাতিৰ সৈতে অধিক শক্তিশালী সংযোগ প্ৰকাশ কৰে। মুছলমানৰো মছজিদ আছে। বৰ্তমান এটা বাহাই উপাসনালয় নিৰ্মাণৰ কাম চলি আছে।

গণমাধ্যম

খেলাধুলা

অট্টালিকা আৰু প্ৰতিষ্ঠান

আন্তঃগাঁথনি আৰু গৃহ নিৰ্মাণ

পৰিবহণ

বিমান

ৰেল

বাহ্যিক পৰিবহণ

সামাজিক বিষয়

অপৰাধ আৰু শাস্তি

ৰাস্তাৰ শিশু

২০১০ চনত ৰাজপথৰ শিশু বা "শ্বেগু" (সততে অনাথ)ক আৰক্ষী আৰু সেনাই অত্যাচাৰ কৰিছিল। কিনশাচাৰ ৰাজপথত বাস কৰা আনুমানিক ২০,০০০ শিশুৰ ভিতৰত প্ৰায় এক চতুৰ্থাংশই ভিক্ষাৰী, কিছুমান ৰাজপথত ব্যৱসায়ী আৰু প্ৰায় এক তৃতীয়াংশই কোনো ধৰণৰ কৰ্মসংস্থাপন লাভ কৰিছে। কিছুমানে শাৰীৰিকভাৱে নিৰ্যাতন চলোৱা পৰিয়ালৰ পৰা পলাই গৈছিল, বিশেষকৈ মাক-দেউতাকৰ পৰা, আন কিছুমানক ডাইনী বুলি বিশ্বাস কৰা পৰিয়ালৰ পৰা বহিষ্কাৰ কৰা হৈছিল। পূৰ্বৰ উল্লেখযোগ্য সংখ্যক আছিল গৃহযুদ্ধৰ অনাথ।

ৰাজপথৰ শিশু প্ৰধানকৈ ল'ৰা, কিন্তু ইউনিচেফৰ মতে ছোৱালীৰ হাৰ বৃদ্ধি পাইছে। ণ্ডাকো য়া বিছ’ই ৰাজপথৰ শিশুসকলৰ বাবে সহায় আগবঢ়ায়, য’ত ছোৱালীৰ বাবে ৰাতিটোৰ বাবে থকাৰ ব্যৱস্থাও আছে। ৰাজপথৰ শিশুৰ দ্বিতীয় প্ৰজন্মও আছে: "তেওঁলোকে নিজৰ হিংসাৰ উপসংস্কৃতিক কিণ্ডৌবিল বুলি কয়।"

এই শিশুসকল যথেষ্ট বাহিৰৰ অধ্যয়নৰ বিষয় হৈ পৰিছে।

জনপ্ৰিয় সংস্কৃতিত

ডব্লিউডব্লিউই মল্লযুঁজাৰু শ্বিনছুকে নাকামুৰাই তেওঁৰ ফিনিচাৰ হিচাপে কিনশাচা নামৰ এটি চলন্ত নি-ষ্ট্ৰাইক ব্যৱহাৰ কৰে। এইটোত স্পষ্টভাৱে সেই নামৰ চহৰ অৰ্থাৎ কিনশাচাৰ উল্লেখ আছে। অৱশ্য‍ে নিউ জাপান প্ৰ' ৰেছলিঙত থকাৰ সময়ছোৱাত তেওঁৰ এই "ষ্টেপ"ৰ নাম পূৰ্বে "বোমায়ে" (অৰ্থাৎ "তেওঁক হত্যা কৰা") ৰখা হৈছিল। কিন্তু ট্ৰেডমাৰ্কৰ সমস্যাৰ বাবে ডব্লিউডব্লিউই-ৰ সৈতে চুক্তিৱদ্ধ হোৱাৰ পাছত ২০১৬ চনত এই নাম সলনি কৰা হয়।

তথ্য সংগ্ৰহ

শ্ৰেণী:ভূগোল